text: Gama birootiin waahee guddina lafaa, fageenya dachiifi aduu jidduu jiru, fageenya addeessaafi lafa jidduu jiru, pilaanetoota gurguddoo dachaa hedduun lafa tana caalan, urjiilee gurguddoo dachaa miiliyoona hedduun dachii caalaniifi atamii ijji namaa arguu hin dandeenyes qophii tana keeysatti isiniif dhiheeysutti jirra. Dhimma kanarratti Ragaa tokko tokko Aayaata Qur’aanaatiifi Hadiisa sahiihas dhiheeysutti jirra. Garuu wanti heddu kan nuti ragaa godhannee dhiheeysinu, qorannoo saayinsiin mirkaneesse hogguu tahu, qorannoo mirkanaawaa hadiisaafi qur’aana hin kallafne hunda ni dhiheeysina.
text: #000005
text: Ammas namni hunduu waan takka akka hubatu barbaanna. Qur’aanaa fi Saayinsii wal dorgomsiisaa hin jirru. Wanti nuti godhaa jirru, Wantoota saayinsiin jedhe ilaallee, waan san gama qur’aanaatiin xiinxallina. Wanti isaan jedhan sun dhuguma qur’aana keessa yoo jiraate, irraa fudhannee itti fayyadamna. Garuu wanti isaan jedhan, yoo ka qur’aana kallafuu, itti dhiifnee, soba akka ta’e ilma namaatitti mul’ifna.
text: #000007
text: Ummanni durii dachiin tun diriirtuudha, akkasumas, aduu fi jiini lafa irra naannayan jedhanii amanan. Haga ammaattis ummanni waan kanatti amanan ni jiran. Bakka kanatti waan takka beekuun barbaachisaa dha. Muslima tokkorraa lafti ni naannofti moo adutu naannaya, lafti diriirtuudha moo geengoodha kan jedhuun of cinquun barbaachisaadhaa miti. Kun bu’uura Iimaanaa fi Islaamaatii miti. Ilmi namaa bishaan irraa uumamee, waan fedherraayis haa uumamuu, ilmi namaa ilma namaa ta’ee eega uumameen booda Rabbii isaa gabbaruutu irraa eeggama. Haa ta’u malee wantoota naannoo isaatitti argamu tafakkuree laaluudhaan guddina Rabbii dhugo’oomsuu mirga qaba.
text: #000011
text: Akkuma duratti jenne, Iimaana keenya daran jabeeffachuudhaaf, akkasumas namoota biroo gara Islaamummaatti yaamuudhaaf, wantoota kanniin gad fageenyaan beekuun barbaachisaadha. Wanti guddaan nuti beekuu qabnu, yeroon Ammaa yeroo Saayinsii fi teeknolojii ta’uu isaaati. Namuu waan saayinsiin jedhu malee fudhatuu didee jira. Kanaafuu Islaamummaan gama saayinsiitiin maal akka fakkaatu himuun barbaachisaa dha.
text: #000012
text: Mata duree keenya kan har’aatti deebina! Ummanni durii lafti diriirtuudha, aduun lafarra naannoofti jedhanii amanaa turan. Booda ammoo qorattoonni saayinsii “lafti geengoodha, aduun bakkuma tokko jirti, lafatu aduu irra naannayaa jira jedhanii yaada ofii jijjiiran. Amma dhiheenya kanatti ammoo, lafti geengoo akka kubbaatii miti, boca hanqaaquu qabdi, akkasumas, wanti hawaa kana keessa jiru hundi isaatuu ni socho’a jedhanii yaada sadaffaa kaasan.
text: #000013
text: ‘Aduun baatii dhaqqabuun isiif hin ta’u; halkanis guyyaa hin dursu. Hunduu Sarara ofii keessa deemu.’
text: #000015
text: Hunduu jechi jedhu, waan lakkoofsaan lamaa olii ibsa. Aayaa kanarraa wanti nuti hubatuu dandeenyu, wanti hawaa kana keessa jiru hundi sarara isaa irra deemuu isaati. Kana jechuun, Afaan saayinsiitiin, hunduu Oorbiitii mataa isaanii qaban jechuudha. Oorbiitii isaanii irra deemuu isaanii qur’aana keessaa arganne. Waan tanas amannee fudhannee jirra. Saayinsiin dhiheenya kana Aduun bakka takka dhaabbattee jirti eega jedheen booda yaada ofii jijjiiree aduunis deemaa jirti yaada jedhu fide. Kanaaf yaada saayinsiin Aduun bakka takka dhabbattee jirti jedhu san hin fudhannu. Garuu Aduunis deemaa jirti jedhanii yoo nutti himan, wanti sun qur’aana keessa waan jiruuf nutis amannee fudhanna.
text: #000016
text: ‘Samiifi dachii dhugaan uume. Halkan guyyaa irratti mara. Guyyaan halkan irratti mara. Aduufii baatiis ni laaffise. Hunduu yeroo murtaa’eef deemu. Dhagayaa! Inni injifataa Araaramaadha.’
text: #000018
text: Rabbiin guddaan aayaata tana keeysatti, wantoonni hawaa kana keeysa jiran hundi yeroo isaaniif murtaayeef deemsa irra akka jiran nuuf ibsee jira.
text: #000019
text: Jecha ‘hunduu’ jedhu kana hubachuudhaaf aayaaticha jalqabarraa haa ilaallu. Jalqaba irratti Rabbiin dachiifi samii dubbate. Eegasii halkaniifi guyyaa dubbate. Dhumarratti Aduufii addeessa dubbate.
text: #000021
text: wanti asii olitti ibsaman hundi hanga guyyaa isaaniif murtaayeetti ni deeman jechuudha. Haala kanaan Qur’aanni wantoonni hawaa kana keessa jiran hundi socho’utti jiru jedhee nutti himee jira. Hundi falaka ykn Oorbiitii isaanii irra naannahu. Nutis waan kana amannee fudhanna.
text: #000022
text: Haa ta’u malee, waa’ee Lafaa, Aduu, Ji’aa, bineensotaa, bishanii, qilleensaa fi uumamaalee akkanaa kanniin gad fageenyaan Qur’aana keessaa argachuu hin dandeenyu. Akkuma Rabbi Qur’aana keessatti, “Samii hin laaltanii akka itti isii dhaabne, dachii hin gartanii akka nuti isii itti diriirsine”nuun jedhe san, Nuti ammoo Akkaataa Samiin itti dhaabbattee fi Dachiin itti diriirte qorannoodhaan bira geenyee irraa hubanna.
text: #000029
text: Haaluma Kanaan Qorannoon gama Saayinsiitiin godhame akka mul’isutti, wantootni hawaa kana keessa jiran; Aduun, Plaaneetonni, dachiin, Addeessi, Urjiileen hunduu oorbiitii isaanii irra naannawaa jiru. Qur’aanni wantoonni hunduu sarara isaanii irra deemaa jiru jedhee nutti himee jira. Saayinsiin dabalataan, Plaaneetoonni Hawaa kana keessa jiran hundi aduu irra naannawaa akka jiran mirkaneessanii jiran. Dachiin nuti irra jirrus, warra Aduu irra naannayan keessaa isii takka. Addeessi ammoo dachii tana irra naannawa. Walumaa galatti wantoota kanniin hubachuudhaaf dirqama qorannoo gama saayinsiidhaa gochuun akkaan barbaachisaa dha.
text: #000030